[{"text_idx": "#000002", "text": "Mae gan Cyngor Ysgolion Sul Cymru banel cydenwadol sy\u2019n cyfarfod yn rheolaidd i weithio ar ddeunydd gwerslyfrau ar gyfer Ysgolion Sul Cymru, gan ddwyn ynghyd arbenigwyr ym maes addysg Gristnogol. Dros y flwyddyn ddiwethaf mae\u2019r Panel hwn wedi bod wrthi yn cynllunio cyfres newydd sbon o werslyfrau, sef Cyfres Stori Duw, a fydd yn rhoi panorama i ni o daith fawr stori Duw. Bydd y flwyddyn gyntaf yn canolbwyntio ar yr Hen Destament, gan gyrraedd y Nadolig erbyn diwedd y flwyddyn. Yna bydd yr ail flwyddyn yn canolbwyntio ar fywyd a dysgeidiaeth Iesu a chyffro\u2019r Eglwys Fore."}, {"text_idx": "#000003", "text": "Rydym ni\u2019n diolch i Geraint Tudur am gynhyrchu\u2019r ffilm sy\u2019n cyflwyno\u2019r gyfres."}, {"text_idx": "#000004", "text": "Cliciwch ar deitlau\u2019r cyfrolau isod er mwyn mynd trwodd i wefan Gwales lle medrir eu harchebu ar-lein. Os am argraffu sampler 25 tudalen sy\u2019n cynnwys un gwers o bob gwerslyfr cliciwch isod:"}, {"text_idx": "#000005", "text": "Mae nifer o werslyfrau a llyfrau atodol newydd yn rhan o\u2019r gyfres, gan gynnwys:"}, {"text_idx": "#000006", "text": "Gwerslyfr Stori Duw i blant dan 5 \u2013 gwerslyfr sy\u2019n cynnwys 50 o wersi, yn cynnwys stori, amser chwarae, amser dysgu, rhigwm a gweddi, ynghyd a\u0302 llun a gweithgaredd.\nI gyd-fynd a\u0302\u2019r gwerslyfr, mae yna lyfr crefft sy\u2019n cynnwys tua 200 o syniadau crefft yn nhrefn y Beibl, sef Llyfr Crefft Stori Duw i blant bach."}, {"text_idx": "#000007", "text": "Gwerslyfr Stori Duw i blant 6-11 oed \u2013 gwerslyfr sy\u2019n cynnwys 50 o storI\u0308au, yn cynnwys gwers gyflawn, ynghyd a\u0302 llun a gweithgaredd. I gyd-fynd a\u0302\u2019r gwerslyfr, mae yna lyfr crefft sy\u2019n cynnwys tua 200 o syniadau crefft yn nhrefn y Beibl, sef Llyfr Crefft Stori Duw i blant."}, {"text_idx": "#000008", "text": "Gwerslyfr Stori Duw i Ieuenctid \u2013 gwerslyfr sy\u2019n cynnwys 50 o sesiynau / astudiaethau Beiblaidd ar gyfer pobl ifanc oed uwchradd."}, {"text_idx": "#000009", "text": "Yn ychwanegol mae yna opsiwn i brynu Beiblau gweithgaredd ar gyfer yr oed cynradd, sef Beibl Gweithgaredd y Plant Lleiaf i blant dan 7 oed a Beibl Gweithgaredd y Plant i blant dan 11 oed. Mae dau feibl lliw wedi cael eu paratoi hefyd ar gyfer cyflwyno\u2019r stori gyfan, sef Beibl Lliw Stori Duw a Beibl Bach Stori Duw. Mae\u2019r ddau Feibl arbennig yma yn cyflwyno\u2019r stori eto fel un stori fawr, gan blethu a phontio holl stori\u0308au\u2019r Beibl. Cyfrol arall sy\u2019n rhan o\u2019r cynllun yw Oedfaon Stori Duw, sef cyfrol o wasanaethau teuluol sy\u2019n seiliedig ar 20 cyfnod yn hanes y Beibl. Mae Stori Fawr Duw hefyd yn gyfeirlyfr defnyddiol sy\u2019n esbonio\u2019r stori a\u2019r daith, trwy gyfrwng mapiau a ffeithiau hanesyddol. Mae DVD ar gael hefyd, sef DVD Stori Duw, sy\u2019n cynnwys 52 stori pum munud yn cael eu hadrodd gan Mici Plwm. Yn ogystal mae cyflwyniadau Powerpoint ar gael, fel ffordd arall i gyflwyno\u2019r storiau, yn cynnwys cyflwyniadau ar 64 o brif storiau\u2019r Beibl: sef Cyfres Powerpoint: Beibl Bach i Blant. Ar gyfer ei arddangos fel adnodd gweledol ar wal yr Ysgol Sul mae yna linell amser sy\u2019n cynnwys 16 panel lliwgar yn cynrychioli cyfnodau gwahanol yn hanes y Beibl, sef Llinell Amser y Beibl."}, {"text_idx": "#000010", "text": "Mae\u2019r oedolion hefyd yn dilyn yr un trywydd am gyfnod o ddwy flynedd, ac eto mae 2 adnodd ar gael, sef addasiad Meirion Morris o lyfr John Stott Drwy\u2019r Beibl, Drwy\u2019r Flwyddyn a Cydymaith Stori Duw gan Huw John Hughes, sef cyfres o 92 gwers i fynd a\u0302 ni trwy\u2019r maes dros y 2 flynedd."}, {"text_idx": "#000011", "text": "Credwn fel panel bod hwn yn gyfle gwych i gyflwyno Stori Fawr Duw i blant, ieuenctid ac oedolion o bob oed, gan bwysleisio cynllun achubol Duw ar gyfer ei fyd. Ar gyfer y plant oed cynradd cyhoeddwyd llyfryn hefyd, sef Stori Fawr Duw, sy\u2019n gomic 32 tudalen, yn adrodd yn effeithiol iawn y stori fawr mewn ffordd gwbl gryno a syml \u2013 rhagflas perffaith ar gyfer cychwyn y gyfres. Mae\u2019r adnoddau hyn i gyd ar gael o\u2019ch siop Gymraeg leol neu\u2019n uniongyrchol gan Cyngor Ysgolion Sul."}, {"text_idx": "#000012", "text": "Cofiwch ein bod hefyd ar gael i\u2019ch cynghori ar adnoddau ac ar unrhyw agwedd o waith yr Ysgol Sul \u2013 cofiwch gysylltu."}]